«168 ժամ»-ը գրում է. - «Որքան մոտենում է Եվրախորհրդի Խորհրդարանական վեհաժողովի ձմեռային նստաշրջանը, այնքան ավելի իրատեսական է դառնում այդ կառույցում Հայաստանի` ձայնի իրավունքից զրկվելու հեռանկարը: Դրա հետ համակերպվել են նաեւ իշխանությունները, եւ որպես վերջին հուսահատ միջոց` սանձազերծել են «հակաեվրոպական հիստերիա»: Նույնիսկ մինչեւ վերջերս իշխանահաճո համարվող ԵԽԽՎ մոնիթորինգի հանձնաժողովի համազեկուցողներ Ջոն Պրեսկոտի ու Ժորժ Կոլոմբիեի այսօր Երեւան կատարելիք այցի հետ իշխանություններն այլեւս հույս չեն կապում: Որոշ տեղեկությունների համաձայն, իշխանության վերնախավում երեկ քննարկվում էր Պրեսկոտի ու Կոլոմբիեի դեմ «բողոքի ակցիաներ» կազմակերպելու հնարավորությունը»: ԼՐԱՑՎԱԾ